jkorsvik/nowiki_second_scrape_merged huggingface dataset:
Knut Heidelberg

Knut Klaveness Sasster Mosjen Heidelberg (født 15. mai 1959) er den første norske unitarprest som er blitt prestevelsignet av Den ungarske unitarkirke. Seremonien fant sted 6. januar 2007 i Budapest med visebiskop og andre representanter fra det ungarske prestefellesskap.


== Bibliografi ==
Frisinnet kristendom. Unitarismen i Norge 1892-1937, masteravhandling, Menighetsfakultetet 2006. Avhandlingen kan leses på Docplayer [1], academica.edu [2] eller Internet Archive [3]Hva er kristen unitarisme?, Schweitzerforlaget, 2007.
Unitarisk katekisme, Jozsef Ferencz og tilrettelagt av Knut Heidelberg (red), Schweitzerforlaget, 2008. Katekismen finnes tilgjengelig som pdf-fil og kan leses via Unitárius tudástár [4]


== Oversettelser ==
Med mennesket for fred, Dalai Lama, Lanser, 1988.
Maximilian Kolbe. Martyren fra Auschwitz, Ingrid Yden-Sandgren,  Maximilian Kolbe utgivelser, 1999.
Damian, den spedalske, Boniface Hanley, Schweitzerforlaget, 2005.(Oversetternavn: Sasster Mosjen)
Unitarisk katekisme, Jozsef Ferencz, Schweitzerforlaget, 2008. Knut Heidelberg, red.


== Artikler ==
Artikkelsamling finnes på academica.edu [5]


== Referanser ==
Nissen får nye klede

Nissen får nye klede er et vandresagn som er kjent i hele Norden og Tyskland, men det er ikke spesielt utbredt i Norge. I Reidar Th. Christiansens vandresagnkatalog er det typologisert som ML 7015.
Handling
På en gård er det en nisse som alltid pleier å sette hesten i stallen for bonden. Nissen gjør så god nytte for seg at bonden vil gi ham et par nye skinnbukser til jul. Men da slutter nissen med å stelle hesten, han vil ikke skitne til de nye, fine buksene sine.

I Grimms eventyr er det en variant av dette sagnet, «Nissene» («Die Wichtelmänner»). Der er det to nisser som hjelper en fattig skomaker. Skomakeren og kona hans legger seg på lur og ser at det er nisser som lager sko for dem, men nissene har dårlige klær. Kona lager nye klær til dem og da nissene finner klærne, blir de så glade at de danser ut av huset og kommer aldri tilbake. Men det er heller ikke nødvendig, for nå er skomakeren blitt rik.
Eksempel

Engebretsen og Johansen, Sagn fra Østfold, Oslo 1947, Norsk folkeminnelags skrifter nr. 59, s. 100
Kjell Batzer

Kjell Johannes Batzer (født 18. mai 1906, død 4. februar 1966) var en sentral motstandsmann i Skien og Telemark under andre verdenskrig, og Milorg-ledelsens kontaktmann i distriktet. Ved krigsutbruddet arbeidet Batzer i teknisk avdeling i Skiensfjordens Presse. Han kom tidlig inn i motstandsarbeidet i Telemark, som allerede få dager etter den tyske invasjonen ble organisert av den såkalte Skiensgruppen. Batzer opparbeidet tidlig en spesiell tillit i politiet i Skien, og den lokale motstandsbevegelsen fryktet en ren nazifisering av Telemarkspolitiet. Skiensgruppen ble enige om å oppfordre lojale tjenestemenn i politiet i nedre Telemark om å melde seg proforma inn i NS, for å hindre utbytting med mer brutale krefter, og det ble Batzers oppgave å overtale lokale polititjenestemenn om dette. Oppdraget var uhyre risikabelt, men sparte trolig en rekke motstandsfolk i Telemark for arrestasjon, deportasjon eller henrettelseDidrik Cappelen og Sverre Løberg var sentrale personer i dette arbeidet. Kolleger av Løberg i Skiensfjordens Presse, slik som Kjell Batzer, kom til å bli de nærmeste av hans medarbeidere. Etter at Cappelen, Løberg og Carl P. Wright ble arrestert høsten 1940, fikk Batzer sammen med Erling Solberg en sentral lederrolle i motstandsarbeidet. Batzer var med i motstandsarbeidet gjennom hele krigen, både i Milorg og Sivorg. Han var involvert i etableringen av Milorgs leir i Luksefjell, som i juli 1944 ble avslørt, men evakuert før tyske tropper kom fram, takket være informasjon framskaffet av Batzer. Batzer satt som etterretningssjef i staben i Milorgs D17, distriktet som dekket nedre Telemark.Med utgangspunkt i sin hjemby Skien planla og gjennomførte han en rekke aksjoner mot de tyske okkupasjonsmyndighetene. I forbindelse med Vidkun Quislings besøk i nedre Telemark 7.-8. mars 1942, ønsket Skiensgruppen å forsøke likvidasjon av Quisling. Batzer var den i Skiensgruppen som sto i direkte kontakt med Milorgs ledelse i Oslo, og han foretok henvendelsen overfor Milorg-ledelsen om tillatelse til attentatet. Forslaget ble kontant avvist av hjemmefrontens ledelse.
Batzer lyktes sammen med Kjell Staal Eggen i å hjelpe en liten Skiensfamilie bestående av mor og tre barn i å flykte til Sverige under svært vanskelige forhold. Familiefaren David Becker og hans bror Louis Becker var allerede arrestert og fengslet av myndighetene fordi de var jøder, og begge ble drept i Auschwitz. Hendelsen ble bl.a. gjengitt i boken «Skammen», som bygde på et manuskript av den ene motstandsmannen, Kjell Staal Eggen. Boken utkom i 2008.


== Referanser ==
Are Nakkim

Are Nakkim (født 13. februar 1964) er en norsk tidligere friidrettsutøver som representerte Moss Idrettslag.
Nakkim hadde i 29 år den norske rekorden på 10000 meter med 27.32,52 satt under Bislett Games 14. juli 1990.Nakkim deltok i flere internasjonale mesterskap i langdistanse, hinder og terrengløp. Hans beste resultat og karrierens høydepunkt var EM-sølv på 10000 meter i 1990.


== Personlige rekorder ==


== Familie ==
Are Nakkim er sønn av høyrepolitikeren Kjellaug Nakkim. Han er bror av Frode Nakkim, informasjonssjef i VitaeLab, og av Kyrre Nakkim, tidligere nyhetssjef i VG og per 2019 samfunnsredaktør i NRK, se slekten Nakkim.


== Referanser ==


== Eksterne lenker ==
(en) Are Nakkim – World Athletics 
(en) Are Nakkim – Track and Field Statistics
Skrådelt

Skrådelt (en skrådeling) er en oppdeling av en skjoldflate eller et felt i et våpenskjold, der delingen går fra det ene øvre hjørnet og ned til det motsatte nedre hjørnet.
Skrådeling forekommer i våpenskjold helt fra heraldikkens eldste tid i middelalderen, i alle land med europeisk heraldikk og i både offentlige og private våpen.
Kommunevåpenet til Rana fra 1965 er  (heraldisk) venstre skrådelt av grønt og gull, som symboliserer skog og mineraler. Skjoldet til Ørland kommune fra 1979, er også venstre skrådelt, men av sølv og svart. Ørlands våpen er hentet fra slektsvåpenet til den utdødde, såkalte «yngre» Rømer-ætten som i middelalderen eide Austråt i Ørland.
Skrådeling kan gjøres ved hjelp av de heraldiske snittene, for eksempel Sør-Varangers kommunevåpen som er skrådelt av gull og rødt ved tretunget flammesnitt. Skrådeling i to felt kan også gjøres med en skråbjelke.
Flere norske slektsvåpen har skrådeling, blant annet i slektene Fougner, Irgens, Kolderup og Weidemann. Skjoldene i slektsvåpnene til Bassøe, Fleischer, Hertzberg med flere, er skrådelt fra heraldisk venstre.
Skrådelt skiller seg fra delt som er en vannrett deling, og kløvd som er en loddrett deling.


== Litteratur ==
H.J. Huitfeldt-Kaas m.fl.: «Norske Sigiller fra Middelalderen», Oslo 1899-1950
C. M. Munthe: «Norske slegtsmerker», Norsk slektshistorisk tidsskrift, bd. I, Oslo 1928
Hans Krag: «Norsk heraldisk mønstring fra Fredrik IVs regjeringstid 1699-1730», Drøbak 1942 – Kristiansand S 1955
Hans Cappelen: «Norske slektsvåpen», Oslo 1969 (2. opplag Oslo 1976)
Herman L. Løvenskiold: «Heraldisk nøkkel», Oslo 1978
Hans Cappelen og Knut Johannessen: «Norske kommunevåpen», Oslo 1987
Jan Raneke (redaktør): «Nordisk heraldisk terminologi», Lund 1987 (med heraldiske faguttrykk på bokmål og nynorsk)
Harald Nissen og Monica Aase: Segl i Universitetsbiblioteket i Trondheim, (Trondheim 1990)Utenlandsk

Poul Bredo Grandjean: «Dansk Heraldik», København 1919 (bare dansk-norsk adelsheraldikk og i dag å anse som foreldet)
le Baron Stalins: «Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch», Paris 1952
Carl-Alexander von Volborth: «Alverdens heraldik i farver», Politikens Forlag, København 1972 (oversatt av Sven Tito Achen)
Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
Carl-Alexander von Volborth: «Heraldry – Customs, Rules and Styles». Dorset 1981
Terje Hole

Terje Hole (født 1. mars 1961) er en norsk friidrettsutøver og trener. Han har sin utdannelse fra Norges idrettshøgskole.
Hole har først og fremst hevdet seg i maraton hvor han tilsammen har 7 NM-medaljer. I 1991 og 1996 vant han Oslo Maraton som er det største maratonløpet i Norge. 
Siden 2003 har han trent Karoline Bjerkeli Grøvdal, og han har hovedansvaret for mosjonsløpet Åndalsnesløpet som har vært arrangert siden 2000.
Holes samboer Brynhild Synstnes har også en rekke NM-medaljer fra langdistanse og terrengløp.


== Personlige rekorder ==


== Eksterne lenker ==
– Bruker egen erfaring, Romsdals Budstikke
Isotopgeokjemi

Isotopgeokjemi er en tverrvitenskapelig disiplin mellom geofag og kjemi og under geokjemi, som går ut på relativ og spesifikk datering av grunnstoff og deres isotoper på Jorda. 
Typisk når man bruker isotopgeokjemi er det for å modellere eller kartlegge hvordan verden har sett ut gjennom å analysere isotoper. 
Det er særlig mye brukt innen kvartærgeologien for å skape et bilde på hvor stort isdekket i istidene i kvartær har vært. Da har man ved analyse dyphavskjærner, som kalkstein, funnet konsentrasjonen av 18O -isotoper i havet til å være mye større i en istid enn 16O -isotoper. Det er fordi 16O -isotoper binder seg mer bedre til is enn 18O -isotopene. Man bruker ofte dette prinsippet i kombinasjon med 1H og 2H -isotoper som følger samme prinsipp.
Lateral spylerenne

Lateral spylerenne er en glasifluvial erosjonsform. Den blir skapt ved at et elveløp ofte av smeltevann som har gått mellom breoverflaten og en fjellside.
Spylerenner blir skapt ved at vann renner på overflaten av en isbre. Fordi overflaten har minusgrader, klarer ikke elven å trenge ned i breen, og vil gå ut mot fjellsidene fordi breoverflaten er konkav på ablasjonsområdet sitt. Der graver elven seg inn i fjellsiden mellom isbreen og fjellet.
Man kan se på spylerenner og si noe om hvor høyt isen sto på sitt høyeste. Det er vanlig å finne spylerenner i lag under hverandre i fjellsiden, etter en nedsmelting av en kald isbre. Disse er vanskelig å datere absolutt eller relativt, men forteller om hvilket nivå breen var på de gangene høyden til breens overflate sto stille.


== Se også ==
Proglasial spylerenne
Subglasial spylerenne
Penicillinmugg

Penicillinmugg  (Penicillium chrysogenum, tidligere kalt Penicillium notatum) er en muggsopp som er vidt spredt i naturen og som ofte finnes voksende på matvarer og i innemiljø. Den er sjelden årsak til sykdom hos mennesker. P. chrysogenum er en kilde til flere antibiotika, hvorav den viktigste er penicillin. 


== Referanser ==


== Eksterne lenker ==
(en) penicillinmugg – oversikt og omtale av artene i WORMS-databasen 
(en) penicillinmugg i Encyclopedia of Life 
(en) penicillinmugg i Global Biodiversity Information Facility 
(no) penicillinmugg hos Artsdatabanken 
(sv) penicillinmugg hos Dyntaxa 
(en) penicillinmugg hos Index Fungorum 
(en) penicillinmugg hos MycoBank 
(en) penicillinmugg hos NCBI 
(en) Kategori:Penicillium chrysogenum – bilder, video eller lyd på Wikimedia Commons 
Penicillium – MicrobeWiki (engelsk)
Penicillium chrysogenum, Tom Volk's fungus of the month (engelsk)
Proglasial spylerenne

Proglasial spylerenne er en glasifluvial erosjonsform. Den blir skapt ved at et elveløp, ofte av smeltevann, har gått på kanten av isbreens front og gravet seg litt ned.


== Se også ==
Lateral spylerenne
Subglasial spylerenne
Subglasial spylerenne

Subglasial spylerenne er en glasifluvial erosjonsform. Den blir skapt ved at et elveløp av smeltevann har gått ved breens såle, og gravet seg tildels ned i grunnen. Disse spylerennene kan ofte lage eskere.


== Se også ==
Lateral spylerenne
Proglasial spylerenne
Mona Evjen

Mona Evjen (født 13. februar 1955) er en norsk tidligere friidrettsutøver fra Bodø.
Evjen var i mange år Norges beste kvinnelige sprinter. I illegg til total dominans på 100 meter og 200 meter, hevdet hun seg også godt på 400 meter. Med 21 individuelle NM-titler er hun en av de mestvinnende friidrettsutøvere i Norge og har nesten like mange stafettgull. Hennes personlige bestetid på 200 meter, satt i august 1982, var norsk rekord helt til 2012, da Ezinne Okparaebo løp på 23,30. I tillegg var hun med på lagene som fortsatt holder norgesrekordene på 100, 200 og 400 meter stafett.
Til tross for sin suksess i Norge nådde hun aldri helt opp i internasjonal sammenheng og kom aldri lenger enn til en semifinale i EM i 1982.
Etter at friidrettskarrieren bosatte hun seg i Stavanger og har blant annet vært rådmann i Rennesøy kommune.


== Personlige rekorder ==


== Se også ==
Mestvinnende utøvere i NM i friidrett


== Referanser ==


== Eksterne lenker ==
(en) Mona Evjen – World Athletics 
Rekordrask rådmannreserve, Stavanger Aftenblad
Fredrikstad krets

Fredrikstad Krets av Norges speiderforbund omfatter Fredrikstad-Distriktet og består av 8 Speidergrupper.


== Grupper ==
Fredrikstad Frikirken
Fredrikstad MS
Gressvik
Kjølberg MS
Rolvsøy
1. Fredrikstad
1. Isegran sjø
4. Fredrikstad


== Kretsleirer ==
Rollywood (2007)


== Eksterne lenker ==
Fredrikstad Krets
Xi Shi

Xi Shi (kinesisk: 西施; pinyin: Xī Shī, født 506 f.Kr., ukjent dødsår) var en av de fire skjønnheter fra det gamle Kina. Hun sies å ha levd i slutten av vår- og høstannalenes tid i Zhuji, hovedstaden i det antikke Yue.
Xi Shis skjønnhet ble sagt å være så ekstrem at når hun lente seg over en balkong for å se på fisk i dammen, ville fisken være så blendet at de glemte å svømme og gradvis sank vekk fra overflaten, ville fugler glemte å fly og falt fra himmelen, månen visnet, og blomster vil lukke sine kronblader i skam i forhold til henne. Denne beskrivelsen fungerer som et uttrykk (沉鱼落雁,闭月羞花, pinyin: Chényú luòyàn, bìyuè xiūhuā) som brukes som en kompliment til noens skjønnhet. Historien fortelles også om alle fire skjønnhetene, ikke bare om Xi Shi.Enkelte forskere mener at Xi Shi opprinnelig ikke var et personnavn, men et lokalt (antagelig ikke-kinesisk) ord for skjønnhet eller utmerket.


== Referanser ==
Mike Barrowman

Michael «Mike» Ray Barrowman (født 4. desember 1968) er en amerikansk tidligere svømmer, og en av de første til å ta i bruk «bølgebevegelsen» i brystsvømming. Barrowman deltok under sommer-OL 1988 og sommer-OL 1992, hvor han tok gull på 200 m bryst. Han har også én gull fra langbane-VM, én sølv fra Panamerikanske leker og fem gull fra Stillehavslekene.
Barrowman ble kåret til Årets svømmer i verden i 1989 og 1990, og Årets svømmer  i USA fire år på rad, fra 1989 – 1992.


== Referanser ==


== Eksterne lenker ==
(de) Mike Barrowman – Munzinger Sportsarchiv 
(en) Mike Barrowman – Olympics.com 
(en) Mike Barrowman – Olympic.org 
(en) Mike Barrowman – Olympedia 
(en) Mike Barrowman – Sports-Reference (OL-resultater – arkivert) 
(en) Mike Barrowman – Swimming Hall of Fame 
(en) Mike Barrowman – swimrankings.net
Bresprekk

Bresprekk er en sprekk på en isbre. Man finner de kun i ablasjonsområdet til breen, med unntak av en ganske dyp sprekk som kan dannes i overkanten av temperertebreer, fordi breen sklir fremover.
Bresprekker forteller at en isbre er aktiv. Sprekkene går oftest på langs eller på tvers av breen, og forteller om breen beveger seg mest fremover eller om breen trekker seg for det meste tilbake. Det er sjelden sprekkene går dypere enn 20-30 meter på tempererte breer fordi trykket så dypt nede er større enn kreftene som drar breen fremover. Sprekkene på tvers kan også oppstå ved at isbreen «knekker» på grunn av et fall i terrenghøyden. Midtdalsbreen har slike sprekker og er derfor en aktiv bre.
Sigdbrudd

Sigdbrudd eller sigdmerker (engelsk: chatter mark) er isskuringsstriper med halvmånehakk. Den kan - som skuringsstriper - fortelle hvilken retning isen har beveget seg.
De blir skapt ved at en stor stein har blitt slept med isbreens såle. De står alltid vinkelrett på isskuringsstripene.


== Litteratur ==
Gjessing, Just (1926–2005) (1978). Norges landformer. Oslo: Universitetsforl. s. 122–125. ISBN 8200017729. 
Leif Ryvarden (1995). Det levende fjellet. Teknologisk forl. s. 37. ISBN 8251204666.
Flyttblokk

Flyttblokk er en stein som har blitt lagt igjen av en isbre etter at breen har trukket seg tilbake. Opprinnelig har flyttblokken frosset inn i isbreen og så blitt transportert av gårde ettersom isbreen har beveget seg. Blokkene kan ha blitt transportert over lange avstander, slik at en flyttblokk derfor kan være av en annen bergart enn grunnen den ligger på. Ved å studere bergartene til flyttblokkene kan man si noe om hvor de kommer fra, og dermed vite hvor isbreen har beveget seg.Ut fra hvor kantete eller rund en flyttblokk er, kan man si noe om den har ligget lenge nederst i breen eller ikke. Er den fin og rund, har den blitt pusset og slipt når den har ligget nederst i breen og blitt skurt mot fjellet som breen har beveget seg over.
Steinene har kommet inn i isbreene enten nedenfra, ved at underliggende fjell har sprukket opp, og så har de løse steinen frosset fast i breen, eller ovenfra, ved at stein har rast ned på breen. 


== Ruggestein ==
I Norge finnes mange flyttblokker som er minner etter den siste istiden for ca. 10 000 år siden. Noen av disse steinene er store og kan rugges på og kalles ruggesteiner. Et eksempel er Knutmannsteinen i Stavanger, og et annet er Ruggesteinen på Bolga, en øy i Nordland.


== Kampestein ==
I folkloristikken har slike steiner blitt tilskrevet kamper mellom troll eller jotner, hvilket har ført enkelte til å tro at  det er  opphavet til navnet kampestein. Men sammenhengen er at ordet kommer av gammelnorsk "kumbr", dialektalt "kump", som vi kjenner fra begrep som "klump" , "kubbe" og matretten "kompe". Gammelnorsk "trékumbr" har blitt til "trekubbe".Til flere flyttblokker er det knyttet sagn om at trollet kastet dem etter kirken eller noe annet det ikke likte og så landet steinen der den ligger i dag. Senere ble slike flyttblokker forklart med at de var fraktet dit under syndfloden. Det var først på 1800-tallet at forståelsen av at det hadde vært en istid dukket opp, slik at flyttblokkene fikk sin naturlige forklaring.
I nyere tid er flyttblokkene blitt objekt for en nyere variant av fjellklatring, nemlig buldring (etter den engelske betegnelsen boulder).


== Referanser ==


== Eksterne lenker ==
(en) Glacial erratics – kategori av bilder, video eller lyd på Commons 
(en) Glacial erratic – galleri av bilder, video eller lyd på Commons
Pløyeblokk

Pløyeblokk er et begrep som brukes om store steinblokker som beveger (sklir) nedover en fjellside. Dette opptrer ofte i periglasiale områder og kan skape tydelige gropspor bak steinblokken. Vanligvis er bevegelsen mellom en og to cm i året.
Oslo Bedriftsidrettskrets

Oslo Bedriftsidrettskrets (OBIK) har pr. 2009 ca. 750 medlemslag. Det er både store og små bedrifter som er medlemmer. 
Det er også mulig å slå sammen småbedrifter for å få nok personer til å delta i lagidretter.
Oslo Bedriftsidrettskrets er en «non profitt» organisasjon som tilbyr 19 idretter / aktiviteter. De har registrert 201.621 ansatte som får tilbud om aktivitet. De har en administrasjon på 5 personer og mange tillitsvalgte som gjør det mulig for bedrifter å delta. 73 678 personer er aktive iht. NIFs offisielle idrettsregistrering, 27 354 damer og 46 324 herrer.Bedriftene har bedriftsidrettslag med styrer og gruppestyrer og har ofte intranett og internpost som bekjentgjør OBIKs aktiviteter. Flere små bedrifter kan starte felles lag og delta i våre aktiviteter.
Oslo Bedriftsidrettskrets arrangerer Skikarusellen i Sørkedalen i januar og februar.
Oslo Bedriftsidrettskrets utgir meldingsbladet (Bedriftsidrett i Oslo) som går ut i et opplag på 4500 6 ganger i året. Bladet sendes til alle medlemsbedriftene i Oslo Bedriftsidrettskrets, samt til alle kontaktpersonene for de respektive idrettene.


== Eksterne lenker ==
hjemmeside
Nils Aall Barricelli

Nils Aall Barricelli (født 1912, død 1993) var en norsk-italiensk matematiker.
Barricellis tidlige datamaskinassisterte eksperimenter innenfor symbiogenese og evolusjon er ansett som pionerarbeid innenfor kunstig intelligens. Barricelli var velstående, og hadde en ubetalt stilling ved Institute for Advanced Study i Princeton i New Jersey i 1953, 1954 og 1956. Senere arbeidet han ved University of California, Los Angeles, og Vanderbilt University (til 1964), i Department of Genetics ved University of Washington i Seattle (til 1968) og så ved Institutt for matematikk ved Universitetet i Oslo. 
Barricelli publiserte artikler innenfor et mangfold av vitenskapelige felter, blant annet virusgenetikk, DNA, teoretisk biologi, romfart, teoretisk fysikk og matematisk språk.


== Referanser ==


== Eksterne lenker ==
Barricelli's Universe (make-digital.com) Arkivert 14. juli 2011 hos Wayback Machine.
George Dyson TED talk discusses Barricelli
Auger TLP

Auger er en oljeplattform, eid av Shell (27,5%), Hess (50%) og ExxonMobil (22,5%). Auger befinner seg i Mexicogulfen, i Garden Banks blokker 385 og 386, ca. 300 km sydøst for New Orleans. Plattformen er en strekkstagplattform (eng. Tension Leg Platform).
Lenny Krayzelburg

Lenny Krayzelburg (født 28. september 1975 i Odessa, Ukraina) er en ryggsvømmer som under sommer-OL 2000 og 2004 tok fire olympiske gullmedaljer på 100- og 200 m rygg og 4×100 m medley stafett for USA. Krayzelburg har i tillegg tre gull og to sølv fra kortbane- og langbane-VM, seks gull fra Stillehavslekene og to gull fra Maccabiah Games.
Karyzelburg ble kåret til Årets svømmer i USA fire år på rad, fra 1997 – 2000, hvor han det siste året delte tittelen med Tom Dolan.


== Eksterne lenker ==
(de) Lenny Krayzelburg – Munzinger Sportsarchiv 
(en) Lenny Krayzelburg – Olympics.com 
(en) Lenny Krayzelburg – Olympic.org 
(en) Lenny Krayzelburg – Olympedia 
(en) Lenny Krayzelburg – Sports-Reference (OL-resultater – arkivert) 
(en) Lenny Krayzelburg – FINA 
(en) Lenny Krayzelburg – Swimming Hall of Fame 
(en) Lenny Krayzelburg – swimrankings.net
Phosphaenus hemipterus

Phospaenus hemipterus er en bille i familien lysbiller og den kan sende ut et eget produsert lys. Fenomenet kalles bio-luminescens.
Phospaenus hemipterus er slektens eneste nordiske representant, Der den finnes er den utbredt, men ikke vanlig. Arten ble funnet i Norge første gang fra Halden i 2020 


== Utseende ==
Phospaenus hemipterus er mellom 5,5-10 millimeter lange. Hanner er 5,5-7,5, mens hunner er noe større, 7–10 mm.   De er brunsvarte, men med noe lysere bein. Buksiden og spissen av bakkroppen noe mer gul. Brystskjoldet (pronotum) forlenget framover og dekker hodet. Antenner kraftige og virker tykke, de har elleve ledd og er festet tett sammen, mellom de små fasettøynene. Både dekkvinger og flygevinger er tilbakedannet (lite utviklet) hos hannen og mangler helt hos hunnen. Kroppen har kort og spredt hårbekledning.
Hunnen mangler vinger (vingeløs). Bakerst på kroppens, på bukplatene, er hun litt lysere på farge, og det er herfa hun frembringer lyset. Lys kommer også fra noen lyse flekker på hvert av bakkroppens ledd.


== Levevis ==
Phospaenus hemipterus er kvelds- og nattaktiv. Den finnes helst på skyggefulle steder med noe fuktighet, som på urterike enger og i skog. Den lever blant urter og gress og ikke trær og busker. Overvintringen skjer som ganske utvokste larver. De voksne (imago) finnes i juni og tidlig i juli.


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 14-15. (344 sider) ISBN 8712166936


== Eksterne lenker ==
(en) Phosphaenus hemipterus i Encyclopedia of Life 
(en) Phosphaenus hemipterus i Global Biodiversity Information Facility 
(no) Phosphaenus hemipterus hos Artsdatabanken 
(sv) Phosphaenus hemipterus hos Dyntaxa 
(en) Phosphaenus hemipterus hos Fauna Europaea 
(en) Phosphaenus hemipterus hos ITIS 
(en) Phosphaenus hemipterus hos NCBI 
(en) Kategori:Phosphaenus hemipterus – bilder, video eller lyd på Wikimedia Commons 
Phosphaenus hemipterus – detaljert informasjon på Wikispecies